  Туспуктэм: Константин Вознесенских Наталия Сильвестрова Удмуртиын Якшур-Бӧдья ёросысь одӥг школаез но Грак ёросысь одӥг нылпи садэз кынман висёнъёсын черламъёслэн лыдзы трос луэмен сэрен быдэсак ворсазы. Со сярысь Роспотребнадзорлэн элькунъя управлениезлэн пресс-службаез ивортӥз. Со сяна, 58 школаысь 144 классэз но 46 нылпи садысь 63 группаез ворсазы. 23-29 толшоре Удмуртиын 15 сюрс 267 адями паласькись лек вирус инфекциосын эмъюрттэтлы вазиськиз (арня азьвыл 13 сюрс 674 адями вал). Со пӧлын 14 аресозь 8 сюрс 871 пиналъёс. Тужгес трос висисьёс 6 аресозь пианлъёс пӧлын: 2 аресозь – 1 сюрс 364 адями, 3-6 аресъемъёс пӧлын – 2 сюрс 792. Арня ӵоже, лабораториосын эскеронъёслы йылпумъянъёсъя, 478 учырын пуэд вирусъёс шараямын (арня азьвыл – 388 учыр). Кынман висёнъёсын черлан учыръёс тужгес трос Алнаш, Вотка ёросъёсын, Ижкарын но Глазкарын. Тодэ вайтом, 2023-тӥ арын Удмуртиын тросгес адями диспансеризациез но алон эскеронэз ортчыны быгатоз. Тегъёс: Удмуртия пуэд висён  